Paret har barn og kriseteamet i Nordkapp kommune er initiert.



– Er det mistanke om noe kriminelt?

– Vi greier ikke så langt å gi konklusjoner på et sånt spørsmål. Det står åpent. Det er umiddelbare få spor vi har avdekka som gir direkte føringer. Vi starter bredt om å favne om alle alternativer, sier politiets operasjonsleder Svein Erik Jacobsen.

SISTE: Politiet anser dobbeldødsfall som mistenkelig

Politiet sendte 17:32 ut en pressemelding til mediene. I den står det at politiet fikk melding om funn av de to døde personene rett før klokken 15 lørdag. Politi og helsevesenet dro til stedet og har gjort undersøkelser.

– Vi har bevisst ikke informert media ennå. Vi har holdt igjen for å få noen tråder på plass, for å danne et reelt bilde av situasjonen.

I pressemeldingen står det at politiet ikke har konkrete opplysninger som gir grunn til å mistenke om noe kriminelt. Politiet «kan ellers ikke gi ytterligere informasjon om saken.» står det.

Jacobsen sier til iFinnmark at rådmannen i Nordkapp kommune, Raymond Robertsen, skal organisere et informasjonsmøte i Gjesvær.

– Det er for å få fakta på bordet, slik at det ikke går av styr med rykter.